
Европейският парламент,
–	като взе предвид препоръката на Съвета от 26 януари 2026 г. (N10-0003/2026)[footnoteRef:1], [1:  	ОВ C, C/2026/707, 28.1.2026 г., ELI: http://data.europa.eu/eli/C/2026/707/oj.] 

–	като взе предвид член 283, параграф 2, втора алинея от Договора за функционирането на Европейския съюз, съгласно който Европейският съвет се е консултирал с Парламента (C10‑0018/2026),
–	като взе предвид член 134 от своя Правилник за дейността,
–	като взе предвид доклада на комисията по икономически и парични въпроси (A10-0038/2026),
А.	като има предвид, че с писмо от 30 януари 2026 г. Европейският съвет се е консултирал с Парламента относно назначаването на Борис Вуйчич за заместник‑председател на Европейската централна банка (ЕЦБ) за мандат от осем години, считано от 1 юни 2026 г.;
Б.	като има предвид, че комисията по икономически и парични въпроси направи оценка на квалификацията на Борис Вуйчич, по-специално от гледна точка на условията, посочени в член 283, параграф 2 от Договора за функционирането на Европейския съюз, и на изискването за пълна независимост на ЕЦБ съгласно член 130 от Договора; като има предвид, че в рамките на тази оценка Борис Вуйчич предостави на комисията автобиография, както и своите отговори на отправения му писмен въпросник;
В.	като има предвид, че впоследствие, на 25 февруари 2026 г., комисията проведе изслушване на Борис Вуйчич, по време на което той направи встъпителна декларация, а след това отговори на въпросите, зададени от членовете на комисията;
1.	изразява положително становище относно препоръката на Съвета да назначи Борис Вуйчич за заместник‑председател на Европейската централна банка;
2.	възлага на своя председател да предаде настоящото решение съответно на Европейския съвет и на Съвета, както и на правителствата на държавите членки.

